# data[].attributes.headline
Hvorfor skal jeg som SSA være bevidst om arbejdsmiljøer? 

# data[].attributes.subject
Hvorfor skal jeg som SSA være bevidst om arbejdsmiljøer? 

# data[].attributes.body
Som SSA'er indgår vi i vores ansættelse på en arbejdsplads i forskellige "miljøer", det vil sige nogle bestemte arbejdsforhold, der omgiver de ansatte, arbejdsgiveren samt borgerne. At kende til, hvad der skaber et godt arbejdsmiljø gør, at man som ansat kan tage ansvar for at bidrage til at skabe eller opretholde dette, men også at man bliver i stand til at spotte tegn på det modsatte - altså et dårligt arbejdsmiljø - og reagere på dette.
Det fysiske og psykiske arbejdsmiljø hænger sammen, i og med at de også kan påvirke hinanden, for eksempel kan dårlige fysiske rammer medføre stress, og ligeså vel kan for eksempel dårlig kommunikation mellem de ansatte føre til ringere organisering af praktiske ting på arbejdspladsen.

# data[].attributes.body
Af Maria Sommer Nielsen

Til denne portfolio har jeg valgt emnet "det gode arbejdsmiljø", og herunder særligt, hvordan vi som ansatte befinder os i forhold til dette.
Jeg har udvalgt følgende læringsmål at arbejde med:
1) Jeg har kendskab til, hvad der er med til at skabe et godt fysisk og psykisk arbejdsmiljø og min egen andel i det
2) Jeg kan forklare, hvad Jeg kan bruge en arbejdsmiljørepræsentant (AMiR) til
3) Jeg kender mine rettigheder og mine pligter i et ansættelsesforhold
4) Jeg kan reflektere over dilemmaer, der kan opstå i borgerens hjem som arbejdsplads
Læringsmål nr. 4 er indtalt som lydfil, og er et fiktivt scenarie, som man kan komme ud for som SSA, og som relaterer sig til portfoliens overorndede emne om "det gode arbejdsmiljø".

# data[].attributes.body
"Det fysiske arbejdsmiljø" dækker over arbejdspladsens fysiske rammer - dette kan være plejecenteret, borgernes boliger, eller hvis man arbejder på kontor - samt den fysiske udførsel af arbejdet.
I forhold til lokaler og bygninger, kan man for eksempel se på indeklimaet og inventaret, og om arbejdspladsen er indrettet hensigtsmæssigt til at kunne udføre sit arbejde.
Den fysiske udførsel af arbejdet drejer sig om de arbejdsstillinger, man anvender, og om de er ergonomisk korrekte, og at arbejdsopgaverne er realistiske at fysisk udføre.
Desuden dækker det fysiske arbejdsmiljø også over, om der er de nødvendige resourcer tilstede på arbejdspladsen, for at kunne udføre sit arbejde optimalt. Det kan være værne- eller hjælpemidler, samt det biologiske og kemiske arbejdsmiljø - har vi de rengøringsmidler tilstede, som vi må anvende, samt om miljøet er præget af røg, parfume, skimmelsvamp eller andre kemiske/biologiske faktorer, der ikke er tilladte.

# data[].attributes.body
Når man taler om det psykiske arbejdsmiljø, fokuserer man på de ansattes mentale trivsel. Det kan være om hvorvidt de ansatte har gode samarbejdsevner og kan kommunikere klart og respektfuldt med hinanden. Det kan også være hvordan det enkelte individ på arbejdspladsen har det: om de føler overskud, er motiverede for at udføre deres arbejdsopgaver, og i det hele taget er glade for at gå på arbejde. Den ansatte kan være påvirket af både selve miljøet på arbejdspladsen, men også udefrakommende faktorer fra privatlivet, hvorfor det er vigtigt som ansat at tage vare på sig både på og udenfor arbejdspladsen.
Desuden kan man også kigge på forholdet mellem de ansatte og arbejdsgiveren, og om dette forhold er præget af tillid og retfærdighed, eller om det er konfliktfyldt.

# data[].attributes.headline
Hvad er en AMiR, og hvad kan jeg bruge vedkommende til? 

# data[].attributes.subject
Hvad er en AMiR, og hvad kan jeg bruge vedkommende til? 

# data[].attributes.body
AMiR står for arbejdsmiljørepræsentant. Dette er en titel på vedkommende, der repræsenterer arbejdsmiljøorganisationen. Arbejdsmiljøorganisationen forkortes også AMO, og dennes funktion er blandt andet at holde øje med arbejdsmiljøet, forebygge skader og ulykker og registrere disse, samt udarbejde Arbejdspladsvurderinger, APV'er.
I arbejdsmiljøorganisationen er det arbejdsmiljørepræsentanten man som ansat kan gå til, hvis man har observeret problemer med arbejdsmiljøet på den pågældende arbejdsplads. Personen er valgt af de ansatte til at varetage denne funktion, og der skal være en arbejdsmiljørepræsentant tilstede på en arbejdsplads med mindst 10 ansatte. De har desuden gennemført en arbejdsmiljøuddannelse, og arbejdsgiveren er forpligtet til løbende at tilbyde supplerende kurser.

# data[].attributes.headline
Hvilke rettigheder og pligter har man som SSA? 

# data[].attributes.subject
Hvilke rettigheder og pligter har man som SSA? 

# data[].attributes.body
Som sagt er SSA'er som ansatte på en arbejdsplads både bidragere til og 'modtagere' af det miljø, der eksisterer på arbejdspladsen. Derfor har vi også både pligter, altså de ting vi som ansatte har ansvar for at leve op til, der kan bidrage til den gode arbejdsplads, samt rettigheder, der sikrer at vores ansættelsesforhold er under rimelige vilkår.
SSA'ere er myndighedspersoner, og det vil sige, at man repræsenterer en offentlig myndighed. Som SSA er vi ansat for en kommune eller region, og dermed har vi visse pligter. De går blandt andet ud på at  overholder love og regler, kende til sit ansvars- og kompetenceområde, kende til forskellen på opgaverne inden for service- og socialloven, opretholde kommunens serviceniveau, samt overholde sin tavshedspligt, oplysningspligt, patientsikkerhed og dokumentationspligt.
Et ansættelsesforhold indebærer som sagt også, også, at du har rettigheder. Den skriftlige ansættelsesaftale sikrer løn, ret til ferie og kendskab til dine ansættelsesbetingelser. Dine rettigheder er aftalt mellem fagforening og arbejdsgiver i en overenskomst.
Som elev er man ansat på en uddannelsesaftale. Hvis man har en uddannelsesaftale, er de 3 første måneder af ansættelsen prøvetid.
Vores straffeattester skal fremvises hvis kommunen kræver det, og hvis attesten ikke er tilfredsstillende, kan vi blive fyret.

# data[].attributes.headline
Dilemma i borgerens hjem som arbejdsplads

# data[].attributes.subject
Dilemma i borgerens hjem som arbejdsplads